**Euroopan Ford kasvatti markkinaosuuttaan, vaikka uusien autojen kysyntä oli heikkoa**

**Euroopan Fordin markkinaosuus kasvoi helmikuussa hienokseltaan viime vuoden helmikuuhun verrattuna. Koko alan myynti jäi alle viime vuoden tason.**

Fordin markkinaosuus Euroopassa myydyistä henkilöautoista oli helmikuussa 7,6 prosenttia. Uusia Ford-autoja kävi kaupaksi 78 300 kappaletta, mikä on 8,3 prosenttia vähemmän kuin vuosi sitten. Koko alan myynti laski 10,3 prosenttia. Euroopan päämarkkina-alueella, johon lasketaan mukaan 19 maata, Ford pystyi kasvattamaan markkinaosuuttaan kymmenessä maassa.

Ford Focuksen myynnissä saavutettiin 250 000 auton ja C-MAXin myynnistä 150 000 myydyn auton rajapyykki. Focus nousi helmikuussa Fordin myydyimmäksi malliksi 19 300 myydyllä autolla. Se ohitti kestosuosikkina vuosia olleen Fiestan 100 autolla.

Alan hidastunut kasvu vaikuttaa myös koko vuoden myyntiennusteisiin. Fordilla arvioidaankin nyt, että uusien autojen vuosimyynti on noin 14 miljoonaa ajoneuvoa.

Vuosi 2012 tuo tullessaan monia uutuuksia, kuten Focus EcoBoost 100- ja 125-hevosvoimaiset mallit sekä Geneven autonäyttelyssä esitellyn täysin uuden B-MAXin, Kugan ja Fiesta ST:n.

Lue lisää:

<http://media.ford.com/news/fordseuropeanmarketshareincreasesinfebruarynewcardemandintheregionremainsweak.htm>

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 166 000 henkilöä ja sillä on 70 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com